የቤኒሻንጉል ጉሙዝ ክልል ምክር ቤት ከ1.5 ቢሊዮን ብር በላይ በጀት አፀደቀ
አዲስ አበባ፤ ሐምሌ 30/2005 (ዋኢማ) – የቤኒሻንጉል ጉሙዝ ክልል ምክር ቤት በ6ኛ መደበኛ ጉባኤው ለ2006 በጀት ዓመት ከ1 ነጥብ 5 ቢሊዮን ብር በላይ በጀት እና የተለያዩ አዋጆችንና ሹመቶችን በማጽደቅ ተጠናቀቀ፡፡ምክር ቤቱ የሶስት ቀናት ቆይታውን ሲያጠናቅቀ ለ2006 የበጀት ዓመት 1 ቢሊዮን 5 መቶ 76 ሚሊዮን 5 መቶ 18 ሺህ 2 መቶ 33 ብር ያጸደቀ ሲሆን ከፀደቀው ብር ውስጥም 3 መቶ 47 ነጥብ 6 ሚሊዮን ብር ለመደበኛ ፣ 2 መቶ 47 ነጥብ 5 ሚሊዮን ብር ለካፒታል እንደዚሁም 6 መቶ 5 ነጥብ 2 ሚሊዮን ብር ደግሞ ለወረዳዎች  እንዲሆን ወስኖል፡፡የተመደበው ብር ከባለፈው በጀት ዓመት ሲነጻጸር የ37 ሚሊዮን በ5 መቶ 18 ሺህ 2 መቶ 33 ብር ብልጫ አለው፡፡በጉባኤውም አቶ ፈቃዱ ታደሰን የክልሉ ምክር ቤት ዋና አፈ ጉባኤ አድርጉ ሲሾም 8 የካቢኔ አባላትም ክልሉ የነደፈውን የልማት እቅድ ለማሳካት ይቻላቸው ዘንድ ቀደም ሲል ይሰሩበት ከነበረው የሀላፊነት ቦታ እንዲሸጋሸጉ በክልሉ ር/መስተዳድር የቀረበውን የሽግሽግ ጥቄንተቀብሎአጽድቋል፡፡እንደዚሁም የክልሉ ገቢዎች ባለስልጣን የካቢኔ አባል እንዲሆን የቀረበውን ሀሳብ ምክር ቤቱ የተቀበለው ሲሆን የምክትል ኦዲት ቢሮ ሀላፊ፣ የመገናኛ ብዙሀን ኤጀንሲ ዋና ስራ አስኪያጅ ሹመትን ደግሞ ተወያይቶ አፅድቋል፡፡ምክር ቤቱ 17 ነጥብ ያካተተ የውሳኔ ሀሳብ ላይ ውይይት አድርጎ በጋራ ለመስራት በመወሰን ጉባሄውን አጠናቋል ሲል የቤኒሻንጉል ጉሙዝ ክልል የመንግስት ኮሚኒኬሽን ጉዳዮች ቢሮን ጠቅሶ ኢሬቴድ ዘግቧል፡፡